EkBass/fiwiki-20250220-pages-articles huggingface dataset:
Michal Jordán

Michal Jordán (s. 17. heinäkuuta 1990 Praha, Tšekkoslovakia) on tšekkiläinen jääkiekkopuolustaja, joka pelaa SM-liigajoukkue Pelicansissa. Hän toimii joukkueen varakapteenina. Hän on pelannut urallaan myös 79 NHL-ottelua Carolina Hurricanesissa tehopistein 3+4=7. == Ura == Ennen ammattilaiseksi siirtymistä Jordán pelasi juniorikiekkoa OHL-joukkue Plymouth Whalersissa. Hän on Carolina Hurricanesin neljännen kierroksen varaus vuodelta 2008. Jordán edusti Carolinan organisaatiota kuusi kautta. Kaudella 2016–2017 hän pelasi KHL-joukkue Ak Bars Kazanissa 27 ottelua. Toukokuussa 2017 hän teki Amur Khabarovskin kanssa kahden vuoden sopimuksen. Kaudeksi 2023–2024 Jordán siirtyi kaksivuotisella sopimuksella SM-liigajoukkue Pelicansiin. Hänet nimettiin joukkueen varakapteeniksi. == Saavutukset == * Valittiin vuoden 2008 alle 18-vuotiaiden 1. divisioonan maailmanmestaruuskilpailujen parhaaksi puolustajaksi. == Tilastot == 2006–2007 HC Zlín Tšekki U20 40 7 11 18 20 12 1 5 6 12 U18 6 0 1 1 4 2007–2008 Windsor Spitfires OHL 22 1 5 6 12 – – – – – U18 D1 5 0 5 5 6 Plymouth Whalers OHL 39 5 17 22 32 4 0 3 3 6 JMM 6 0 1 1 4 2008–2009 Plymouth Whalers OHL 58 12 30 42 39 11 0 3 3 12 JMM 6 0 1 1 0 2009–2010 Plymouth Whalers OHL 41 13 19 32 18 9 0 5 5 18 JMM 6 0 1 1 4 2010–2011 Charlotte Checkers AHL 67 4 14 18 35 16 0 2 2 0 2011–2012 Charlotte Checkers AHL 76 4 18 22 43 – – – – – 2012–2013 Carolina Hurricanes NHL 5 0 0 0 2 – – – – – Charlotte Checkers AHL 54 6 10 16 22 1 0 1 1 0 2013–2014 Charlotte Checkers AHL 70 4 21 25 20 – – – – – MM 9 0 1 1 2 2014–2015 Carolina Hurricanes NHL 38 2 4 6 4 – – – – – MM 10 1 1 2 2 Charlotte Checkers (C) AHL 30 2 9 11 4 – – – – – 2015–2016 Carolina Hurricanes NHL 36 1 0 1 12 – – – – – MM 8 1 0 1 10 Charlotte Checkers AHL 4 3 0 3 0 – – – – – 2016–2017 Ak Bars Kazan KHL 27 2 5 7 4 9 1 1 2 0 MC 3 0 1 1 2 2017–2018 Amur Habarovsk KHL 48 2 6 8 8 5 0 1 1 4 OK 5 1 0 1 2 MM 7 0 0 0 0 2018–2019 Amur Habarovsk KHL 54 2 13 15 16 – – – – – 2019–2020 Amur Habarovsk KHL 61 7 11 18 20 – – – – – 2020–2021 Amur Habarovsk KHL 40 9 11 20 12 – – – – – 2021–2022 Amur Habarovsk KHL 37 3 7 10 10 – – – – – MM 9 0 2 2 2 2022–2023 Amur Habarovsk (C) KHL 22 2 9 11 8 – – – – – MM 8 0 0 0 0 Rapperswil-Jona Lakers NL 19 0 4 4 8 6 0 1 1 2 2023–2024 Pelicans (A) SM-liiga 56 9 14 23 56 17 1 2 3 0 3 kautta yhteensä NHL 79 3 4 7 18 – – – – – 6 kautta yhteensä AHL 301 23 72 95 124 17 0 3 3 0 7 kautta yhteensä KHL 289 27 62 89 78 14 1 2 3 4 1 kausi yhteensä SM-liiga 56 9 14 23 56 17 1 2 3 0 1 kausi yhteensä NL 19 0 4 4 8 6 0 1 1 2 == Lähteet == * * * === Viitteet === Luokka:Tšekkiläiset jääkiekkoilijat Luokka:Pelicansin pelaajat Luokka:Carolina Hurricanesin varaamat pelaajat Luokka:Vuonna 1990 syntyneet Luokka:Elävät henkilöt
Dilemma (kappale)

Dilemma on yhdysvaltalaisräppäri Nellyn kappale, jolla vierailee yhdysvaltalainen R&B-laulaja; Kelly Rowland. Se julkaistiin Nellyn toisen, Nellyville-studioalbumin kolmantena singlenä sekä Rowlandin Simply Deep- debyyttisooloalbumin ensimmäisenä singlenä 25. kesäkuuta 2002. Kappale pääsi listan kärkeen kymmenessä valtiossa, mukaan lukien Isossa-Britanniassa, Yhdysvalloissa ja Australiassa. Billboard-aikakauslehden Hot 100-listan 55-vuotisjuhlakyselyssä kappale sijoittui kaikkien aikojen Hot 100-kappaleiden listan 75. sijalle, samalla kun se pääsi vuoden 2009 lopussa Billboard Hot 100 Songs of Decade-listan sijalle 11. Kappale voitti Grammy-palkinnon 45:ssä Grammy-palkintogaalassa kategoriassa "Paras rap/lauluduetto". "Dilemma" sai yhteensä kuusitoista eri palkintoa. Kappale on mukana pelissä Karaoke Revolution Presents: American Idol. ==Lähteet== Luokka:Vuoden 2002 kappaleet Luokka:Yhdysvaltalaiset hip hop -kappaleet Luokka:Yhdysvaltalaiset R&B-kappaleet; Luokka:Billboard Hot 100 -listan ykköset
Péta

Péta () on Kreikan kylä sekä samanniminen Nikólaos Skoufáksen kunnan kunnallisyksikkö (Δημοτική Ενότητα Πέτα, Dimotikí Enótita Péta) ja entinen itsenäinen kunta. Se sijaitsee Ártan alueyksikössä Epeiroksen alueella. Koko kunnallisyksikön väkiluku on 4 781 ja varsinaisen Pétan kylän väkiluku 1 563 (vuonna 2011). Péta on Nikólaos Skoufáksen kunnan kuntakeskus. Péta sijaitsee noin neljä kilometriä Ártasta itäkoilliseen. Vuonna 1822 kylän lähellä käytiin Pétan taistelu, joka oli osa Kreikan vapaussotaa. Péta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Nikólaos Skoufáksen kunnaksi yhdessä Árachthoksen, Komménon ja Kompotín kanssa, jolloin se muuttui uuden kunnan kunnallisyksiköksi. == Kunnallisyksikön osat == Pétan kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Markiniáda Diasélla 28 Markiniáda 78 Mégkla 60 Melátes 136 Zygós 100 Megárchi Megárchi 274 Péta Ágios Dimítrios 1 482 Amfithéa 480 Áno Ágioi Anárgyroi 358 Kleistó 119 Neochoráki 93 Péta 1 563 Pournári 10 Yhteensä: 4 781 == Lähteet == Luokka:Epeiroksen entiset kunnat Luokka:Epeiroksen kylät Luokka:Nikólaos Skoufás
Aliona Moon

Aliona Moon (oik. Aliona Munteanu, s. 25. toukokuuta 1989 Chișinău) on moldovalainen laulaja, joka edusti maataan vuoden 2013 Eurovision laulukilpailussa kappaleella ”O mie” ja sijoittui 11:nneksi. Aliona Moonin ura käynnistyi jo nuorena hänen sijoituttuaan kolmanneksi moldovalaisessa kykyjenetsintäkilpailussa Fabrica de Staruri 2. Kilpailun jälkeen hän perusti parin kilpailutoverinsa kanssa yhtyeen nimeltä Thumbs Up. Yhtye ei kuitenkaan ehtinyt olla kauan koossa, sillä jäsenet lähtivät eri teille jo vuonna 2011. Aliona Moon esiintyi Eurovision laulukilpailussa jo vuonna 2012 Moldovaa edustaneen Pasha Parfenyn taustalaulajana. Tällöin Moldova sijoittui semifinaalissa viidenneksi ja finaalissa lopulta 11:nneksi. Aliona Moonin ja Pasha Parfenyn yhteistyö jatkui seuraavana vuonna, jolloin Moon pääsi Moldovan edustajaksi Parfenyn säveltämällä kappaleella ”O mie”. Parfeny myös soitti pianoa kilpailuesityksessä. Kappale sijoittui semifinaalissa neljänneksi ja finaalissa sijalle 11. == Lähteet == * eurovision.tv == Aiheesta muualla == Luokka:Moldovalaiset laulajat Luokka:Moldovan euroviisuedustajat Luokka:Vuonna 1989 syntyneet Luokka:Elävät henkilöt
Beau Schmitz

Beau Schmitz (s. 16. maaliskuuta 1991) on yhdysvaltalainen jääkiekkoilija, joka pelaa Carolina Hurricanesin organisaatiossa. Schmitz harjoitteli kauden 2007–2008 aikana USA Hockey National Team Development Programin kanssa ja oli mukana voittamassa hopeaa Yhdysvaltojen paidassa vuoden 2008 World U-17 Hockey Challengessa. Tämän jälkeen hän liittyi hänet ensimmäisellä kierroksella 19. pelaajana varanneeseen OHL-joukkue Plymouth Whalersiin. Hän pelasi joukkueessa vuodesta 2008 vuoteen 2012. Kaudella 2011–2012 hänet nimettiin OHL:n kolmanteen tähdistöön. 23\. huhtikuuta 2012 NHL-joukkue Carolina Hurricanes kiinnitti Schmitzin joukkueeseensa kolmen vuoden tulokassopimuksella. Hän aloitti ammattilaistasolla ECHL:ssä Florida Everbladesin riveissä. AHL:n puolella hän pelasi Charlotte Checkersissä 21 ottelun verran kauden 2012–2013 aikana. == Saavutukset == * hopeaa World U-17 Hockey Challengessa vuonna 2008. * valittiin OHL:n kolmanteen tähdistöön kaudella 2011–2012. Luokka:Vuonna 1991 syntyneet Luokka:Elävät henkilöt Luokka:Yhdysvaltalaiset jääkiekkoilijat
Peta (täsmennyssivu)

Peta voi viitata seuraaviin: * peta, SI-järjestelmän kerrannaisyksikön etuliite * Péta, kylä ja entinen kunta Ártan alueyksikössä Epeiroksen alueella Kreikassa * People for the Ethical Treatment of Animals (PETA), eläinten oikeuksia puolustava järjestö
Prámanta

Prámanta (; myös Prámanda) on Kreikan kylä sekä samanniminen Vóreia Tzoumérkan kunnan kunnallisyksikkö (Δημοτική Ενότητα Πραμάντων, Dimotikí Enótita Pramánton) ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 1 774 ja varsinaisen Prámantan kylän väkiluku 1 137 (vuonna 2011). Prámanta on Vóreia Tzoumérkan kunnan kuntakeskus. Prámantan kylä sijaitsee Athamaniká- eli Tzoumérka- vuorilla noin 900 metrin korkeudessa. Prámanta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Vóreia Tzoumérkan kunnaksi yhdessä Kalaríteen, Katsanochórian, Matsoúkin, Syrrákon, Tzoumérkan ja Vathýpedon kanssa, jolloin se muuttui uuden kunnan kunnallisyksiköksi. == Kunnallisyksikön osat == Prámantan kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ampelochóri Ampelochóri 100 Prámanta Christoí 226 Prámanta 1 137 Tsópela 164 Raftanaíoi Fráxos 14 Megáli Ráchi 2 Mylokopeió 7 Palaiomochoústi 38 Pallikári 3 Pláka 17 Raftanaíoi 47 Roúga 2 Vounóreia 16 Zaloúchos 1 Yhteensä: 1 774 == Lähteet == == Aiheesta muualla == Luokka:Epeiroksen entiset kunnat Luokka:Epeiroksen kylät Luokka:Vóreia Tzoumérka
Psychikó

Psychikó (; ) on Kreikan kaupunki sekä samanniminen Filothéi-Psychikón kunnan kunnallisyksikkö (Δημοτική Ενότητα Ψυχικού, Dimotikí Enótita Psychikoú) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 9 529 (vuonna 2011). Psychikó on Filothéi-Psychikón kunnan kuntakeskus. Psychikó sijaitsee noin viisi kilometriä Ateenan keskustasta koilliseen ja se on Ateenan esikaupunkialuetta. Psychikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Filothéi-Psychikón kunnaksi yhdessä Filothéin ja Néo Psychikón kanssa, jolloin se muuttui uuden kunnan kunnallisyksiköksi. == Lähteet == Luokka:Attikan entiset kunnat Luokka:Attikan kaupungit Luokka:Filothéi-Psychikó
Spáta

Spáta () eli Spáta-Loútsa (Σπάτα-Λούτσα) on Kreikan kaupunki sekä samanniminen Spáta-Artémidan kunnan kunnallisyksikkö (Δημοτική Ενότητα Σπάτων-Λούτσας, Dimotikí Enótita Spáton-Loútsas) ja entinen itsenäinen kunta. Se sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Koko kunnallisyksikön väkiluku on 12 333 ja varsinaisen Spátan kaupungin väkiluku 9 198 (vuonna 2011). Spáta sijaitsee noin 15 kilometriä Ateenan keskustasta itään ja noin neljä kilometriä Ateenan kansainvälisestä lentoasemasta luoteeseen. Lentokenttä sijaitsee pääosin Spátan alueella. Kaupungissa toimii myös muun muassa Attikan eläinpuisto. Spáta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Spáta-Artémidan kunnaksi yhdessä Artémidan kanssa, jolloin se muuttui uuden kunnan kunnallisyksiköksi. == Kunnallisyksikön osat == Spátan kunnallisyksikkö muodostuu seuraavista kylistä, kaupungeista tai muista asutuksista: Kylä, kaupunki tai muu asutus Väkiluku (2011) Agía Kyriakí 886 Ágios Ioánnis 284 Ágios Nikólaos Boúra 195 Christoúpoli 518 Étos Stéko 87 Foínikas 113 Ímeros Péfkos 211 Neápoli 584 Spáta 9 198 Velanidiá 257 Yhteensä: 12 333 == Lähteet == == Aiheesta muualla == Luokka:Attikan entiset kunnat Luokka:Attikan kaupungit Luokka:Spáta-Artémida
Spercheiáda

Spercheiáda (; ; myös Sperchiáda/Sperchiás) on Kreikan kaupunki sekä samanniminen Makrakómin kunnan kunnallisyksikkö (Δημοτική Ενότητα Σπερχειάδος, Dimotikí Enótita Spercheiádos) ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 7 680 ja varsinaisen Spercheiádan kaupungin väkiluku 2 691 (vuonna 2011). Spercheiáda on Makrakómin kunnan kuntakeskus. Spercheiádan kaupunki sijaitsee Keski-Kreikan pohjoisosissa kaupungille nimen antaneen Spercheiós-joen eteläpuolella. Spercheiáda oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Makrakómin kuntaan yhdessä Ágios Geórgios Tymfristoún ja Tymfristóksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Spercheiádan kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágios Sóstis Ágios Sóstis 240 Dílofo 67 Anatolí Anatolí 166 Argýria Argýria 303 Ftéri Áno Ftéri 39 Ftéri 512 Gardíki Gardíki 231 Koureléika 32 Koutsoúfliani 66 Kallithéa Spercheiádos Áno Kallithéa 85 Káto Kallithéa 157 Kampiá Áno Kampiá 4 Chánia Kampión 10 Káto Kampiá 142 Kanália Kanália 242 Káto Kanália 62 Kloní Anoígmata 37 Kloní 144 Trifýllia 43 Kolokythiá Kolokythiá 120 Kyriakochóri Kyriakochóri 190 Lefkás Lefkás 394 Mármara Mármara 231 Mesopotamiá Mesopotamiá 377 Nikolítsi Nikolítsi 48 Palaiochóri Palaiochóri 120 Palaiovrácha Palaiovrácha 419 Perivóli Perivóli 127 Pítsi Pítsi 89 Plátanos Plátanos 84 Pougkákia Kédra 27 Mastoraíika 14 Neochóri 14 Pougkákia 126 Vláchikos 27 Spercheiáda Spercheiáda 2 691 Yhteensä: 7 680 == Lähteet == Luokka:Keski-Kreikan entiset kunnat Luokka:Keski-Kreikan kaupungit Luokka:Makrakómi
Andrew Rowe

Andrew Rowe (s. 22. tammikuuta 1988) on yhdysvaltalainen jääkiekkoilija. Hän on pelannut ammattilaisurallaan sekä AHL:ssä että ECHL:ssä. == Pelaajaura == Rowe pelasi NCAA:ssa yliopistokiekkoa Michiganin osavaltionyliopiston joukkueessa, jossa teki 94 ottelussa 49 tehopistettä. 7\. toukokuuta 2010 Rowe siirtyi ammattilaissopimuksella Philadelphia Flyersin organisaatioon. Hän aloitti ammattilaistasolla kaudella 2010–2011 AHL-joukkue Adirondack Phantomsin paidassa. Rowe aloitti kauden 2013–2014 ECHL-joukkue Greenville Road Warriorsissa. Hän teki joukkueessa kahdessa ensimmäisessä ottelussa kolme maalia ja sai yhden syöttöpisteen, jonka jälkeen hänet nostettiin AHL:ään Hartford Wolf Packiin. 5\. syyskuuta 2014 ECHL-joukkue South Carolina Stingrays kiinnitti Rowen yksivuotisella sopimuksella. Hän pelasi Stingrayssä 44 runkosarjaottelua ja teki niissä 56 pistettä. Pudotuspeleissä hän oli sarjan toiseksi paras pistemies 34 pisteellään. Stingrays pääsi Kelly Cupin finaaleihin saakka, mutta hävisi ne. Kauden aikana Rowe kävi lainalla AHL:n Charlotte Checkersissa, jossa pelasi 28 ottelua. Rowe teki vuoden sopimuksen kaudeksi 2015–2016 Bridgeport Sound Tigersin kanssa. Hän pelasi kauden aikana sekä Sound Tigersissa että farmissa ECHL:n South Carolina Stingrayssä. Sound Tigersissä hän teki 11 pelissä 8 pistettä ja Stingrayssä 28 pelissä 21 pistettä. Kauden jälkeen Rowe teki vuoden jatkosopimuksen. ==Lähteet== Luokka:Vuonna 1988 syntyneet Luokka:Elävät henkilöt Luokka:Yhdysvaltalaiset jääkiekkoilijat
Eino Kari

Kaarlo Eino Kari (18. marraskuuta 1897 Helsinki – 2. kesäkuuta 1954 Helsinki) oli suomalainen elokuvaaja, elokuvien leikkaaja ja elokuvalabaratorion omistaja. Kari ohjasi myös yhden elokuvan. Eino Karin vanhemmat olivat kiertuenäyttämön johtaja Kaarlo Kari ja näyttelijä Naëmi Kylmänen. Hän aloitti uransa 1920 Suomi-Filmi Oy:ssä kuvaajan apulaisena ja oli vuodesta 1927 lähtien yhtiön pääkuvaaja. Kari siirtyi Erkki Karun mukana 1933 tämän perustamaan Oy Suomen Filmiteollisuus-yhtiöön. Kari oli yhtiön hallituksen jäsen vuodesta 1934 ja hän kuvasi yhtiölle vuosina 1934–1940 14 elokuvaa ja leikkasi niistä kahdeksan. Jatkosodan alkuvaiheissä Kari toimi TK-kuvaajana. Hän siirtyi sitten Fenno-Filmin palvelukseen ja kuvasi ja leikkasi yhtiössä neljän vuoden aikana 1942–1946 kuusi elokuvaa sekä yhden elokuvan. Eino Kari perusti 1927 oman elokuvalabaratorioyhtiön ja vuodesta 1934 alkaen kaikkien hänen kuvaamiensa elokuvien labaratorityöt tehtiin täällä. Kari johti labaratoriotaan aina kuolemaansa saakka 1954. EloNet : Eino Kari Internet Movie Database : Eino Kari == Elokuvaohjauksia == * Suviyön salaisuus. Oy Fenno-Filmi 1945 == Elokuvia, joissa Kari oli kuvaajana ja/tai leikkaajana == * Finlandia 1922, kuvaus * Koskenlaskijan morsian 1923, kuvaus * Nuori luotsi 1928, kuvaus * Korkein voitto 1929, kuvaus ja leikkaus * Meidän poikamme 1929, kuvaus * Herra Elanto 1930, kuvaus * Kajastus 1930, kuvaus * Aatamin puvussa ja vähän Eevankin 1931, kuvaus * Rovastin häämatkat 1931, kuvaus * Olenko minä tullut haaremiin! 1932, kuvaus * Meidän poikamme merellä 1933, kuvaus * Ne 45000 1933, kuvaus * Voi meitä! Anoppi tulee 1933, kuvaus * Meidän poikamme ilmassa - me maassa 1934, kuvaus * Roinilan talossa 1935, kuvaus * Syntipukki 1935, kuvaus ja leikkaus * Onnenpotku 1936, kuvaus * Pohjalaisia 1936, kuvaus * Asessorin naishuolet 1937, kuvaus * Kuriton sukupolvi 1937, kuvaus ja leikkaus * Nummisuutarit 1938, kuvaus ja leikkaus * Syyllisiäkö? 1938, kuvaus ja leikkaus * Vieras mies tuli taloon 1938, kuvaus ja leikkaus * Halveksittu 1939, kuvaus ja leikkaus * Seitsemän veljestä 1939, kuvaus ja leikkaus * Takki ja liivit pois! 1939, leikkaus * Lapseni on minun 1940, kuvaus ja leikkaus * Salainen ase 1943, kuvaus ja leikkaus * Varjoja Kannaksella 1943, kuvaus ja leikkaus * Erehtyneet sydämet 1944 * Sinä olet kohtaloni 1945, leikkaus == Lähteet == Luokka:Suomalaiset elokuvaajat Luokka:Suomalaiset elokuvaohjaajat Luokka:Suomalaiset elokuvaleikkaajat Luokka:Vuonna 1897 syntyneet Luokka:Vuonna 1954 kuolleet
Jeulmunin keraaminen kulttuuri

Jeulmunin keraaminen kulttuuri eli Chulmunin kulttuuri oli Koreassa myöhäispaleoliittisella kaudella ja neoliittisella kaudella noin 8000–1500 eaa. vallinnut metsästäjä-keräilijäkulttuuri. Arkeologiset tutkimukset osoittavat, että tällä aikakaudella kalastettiin, pyydettiin simpukoita ja muita merieläimiä sekä metsästettiin peuroja ja villisikoja. Tämän aikakauden esivaihe oli noin 8000–5000 eaa., varhainen vaihe noin 5000–3500 eaa., keskivaihe noin 3500–2500 eaa. ja myöhäinen vaihe noin 2500–1500 eaa. Aikakauden keskivaiheessa alettiin viljellä riisiä. Sen viljely eteni lännestä etelään. Jeulmunin keraamisella kaudella Korean niemimaan läntisen ja eteläisen alueen ihmisten ruokavalio poikkesi toisistaan paitsi siten, että lännessä riisiä alettiin viljellä aikaisemmin, myös siten, että etelässä pystyttiin hyödyntämään merenantimia ympäri vuoden. Lännessä sen sijaan metsästettiin enemmän maaeläimiä. Jeulmunin keraamisen kulttuurin aikana asutus oli keskittynyt rannikolle ja jokien varsille, missä asumukset olivat osittain vedenalaisia ja asutus oli melko pysyvää. Jeulmunin keraamista kulttuuria seurasi pronssikauden Mumunin kulttuuri. == Katso myös == * Jōmon- kausi == Lähteet == == Aiheesta muualla == * http://gwangju.museum.go.kr/en/02_menu/sub_02_01.jsp * http://koreanhistory.info/PaleolithicandNeolithicKorea.htm Luokka:Kivikauden kulttuurit Luokka:Neoliittiset kulttuurit Luokka:Korean historia
Markku Larmas

Markku Antero Larmas (28. lokakuuta 1943 KajaaniKirjasampo.fi – 26. joulukuuta 2018 Turku)Kuolinilmoitus, Turun Sanomat 27.1.2019, s. 18 oli suomalainen hammaslääkäri ja Oulun yliopiston hammaslääketieteen professori vuosina 1975–2008. Hänen tutkimuskohteitaan olivat hammaskaries ja hammaslääketieteellinen mikrobiologia.Facta 2001 WSOY 1984 9. osa, palsta 637 Larmas valmistui hammaslääketieteen lisensiaatiksi 1967 ja tohtoriksi 1972 Turun yliopistosta. Hän julkaisi alan tutkimuksia, ja myös toimitti muun muassa Maailman terveysjärjestön käsikirjoja. == Lähteet == == Aiheesta muualla == * Markku Larmaksen muistokirjoitus Helsingin Sanomissa Luokka:Suomalaiset hammaslääkärit Luokka:Oulun yliopiston professorit Luokka:Suomalaiset professorit Luokka:Vuonna 1943 syntyneet Luokka:Vuonna 2018 kuolleet
Mahatškalan suuri moskeija

Mahatškalan suuri moskeija () on moskeija Dagestanin tasavallan pääkaupunki Mahatškalassa, Etelä-Venäjällä. Se on Venäjän ja maantieteellisen Euroopan suurimpia moskeijoita. Moskeijan rakentaminen aloitettiin vuonna 1996 ja se vihittiin käyttöön vuonna 1997. Rakentajat tulivat Turkista ja mallina käytettiin Istanbulin Sinistä moskeijaa. Rakennus oli alun perin mitoitettu 6 000–7 000 rukoilijalle, mutta siihen sopi 8 000 rukoilijaa. Silti kävi ilmi, ettei moskeijassa tai sen pihalla ollut riittävästi tilaa perjantai- ja pyhärukousten runsaammille osallistujamäärille. Rakennusta päätettiin laajentaa keräysvaroin. Laajennusvaiheen rakennustyöt aloitettiin vuonna 2005 ja saatiin päätökseen vuonna 2007. Rakennuksen kapasiteetti kasvoi 15 000 ja jatkomuutosten jälkeen jo 17 000 rukoilijaan. Rakennuksen pohjakerros on miespuolisille rukoilijoille ja 2. kerros on varattu naisten rukous- ja lepotilaksi. Makhachkala mosque 2.jpg| Moskeijan pääsisäänkäynti. Makhachkala mosque 20.jpg|Plakaati vuodelta 1997 (käyttöön vihkiminen). Makhachkala mosque 6.jpg| Moskeijan takapihaa. Makhachkala mosque 13.jpg| Sisänäkymä rakennuksen (miehille varatusta) pohjakerroksesta. == Lähteet == ==Aiheesta muualla== *Džuma metšet g. Mahatškaly (youtube.com) Luokka:Mahatškala Luokka:Venäjän moskeijat
Naimi Kari

Naemi (Naimi) Matilda Kari (o. s. Kylmänen; 6. toukokuuta 1878 Helsinki – 27. tammikuuta 1968 Helsinki)Naemi Karin kuolinilmoitus (maksullinen artikkeli) Helsingin Sanomat 31.1.1968, HS Aikakone. Viitattu 16.8.2018. oli suomalainen elokuvanäyttelijä. Naimi Kari oli naimisissa kiertueteatterin johtaja Kaarlo Karin kanssa. Heidän poikansa oli elokuvaaja ja elokuvien leikkaaja Eino Kari. == Elokuvia == * Kun isällä on hammassärky 1922 * Rautakylän vanha parooni 1923 * Muurmannin pakolaiset 1927 EloNet : Naimi KariInternet Movie Database : Naimi Kari == Lähteet == Luokka:Suomalaiset elokuvanäyttelijät Luokka:Vuonna 1878 syntyneet Luokka:Vuonna 1968 kuolleet
Peter Mutharika

Peter Mutharika (s. 18. heinäkuuta 1940) on malawilainen poliitikko, joka on toiminut maansa presidenttinä 2014–2020. Hän on luennoinut yhdysvaltalaisissa yliopistoissa neljän vuosikymmenen aikana. Hänen veljensä Bingu wa Mutharika oli Malawin presidentti 2004–2012, ja Peter Mutharika oli veljensä presidenttikaudella opetus- ja ulkoministerinä. Silloin häntä ei pidetty tehtävään pätevänä. Hänen ulkoministerikaudellaan välit Britanniaan huononivat, ja opetusministerikaudella sekä opettajat että opiskelijat protestoivat akateemisen vapauden puolesta. Vuonna 2013 Mutharikaa syytettiin vallankaappauksen valmistelusta. Vuonna 2014 hän voitti vaalit, mutta ne hävinnyt edellinen presidentti Joyce Banda yritti saada tuloksen mitätöityä. Mutharika tarjosi kuitenkin sovintoa Bandalle. Toukokuussa 2019 Mutharika valittiin toiselle viisivuotiskaudelle voitettuaan Malawin presidentinvaaleissa niukasti vastaehdokkaansa. Vaalien lopputulos todettiin vilpilliseksi (lippuja oli muutettu korjauslakalla). Malawin perustuslakituomioistuin määräsi pidettäviksi uusintavaalit, jotka Lazarus Chakwera voitti selvällä ääntenenemmistöllä. == Huomautukset == == Lähteet == Luokka:Malawin presidentit Luokka:Vuonna 1940 syntyneet Luokka:Elävät henkilöt
Jussi-palkinnot 1987

Jussi-palkinnot 1987 jaettiin 20. helmikuuta 1987 järjestetyssä jakotilaisuudessa Kino K-13:ssa Helsingissä. Palkinnot jaettiin elokuville, jotka olivat saaneet ensi-iltansa vuonna 1986. ==Voittajat== Sarja Voittaja Elokuva Paras elokuva Varjoja paratiisissa Paras miespääosa Lasse Pöysti Maailman paras Paras naispääosa Pirjo Leppänen Elämän vonkamies Paras miessivuosa Heikki Kinnunen Lyhyet erikoiset Paras kuvaus Pertti Mutanen Valkoinen kääpiö Paras musiikki Jukka Linkola Lumikuningatar Paras äänitys Antero Honkanen Erikoisäänityöskentelystä suomalaisessa elokuvassa Paras visuaalinen suunnittelu Reija Hirvikoski Lumikuningatar Betoni-Jussi Risto Orko Elämäntyöstä ===Kunniakirjat=== * 10 kotimaiselle elokuvalle * 12 ulkomaiselle elokuvalle ==Lähteet== * * 1987 Luokka:1987
S/S Balmung

S/S Balmung oli suomalaisen varustaja Ernst Sohnin omistaman Rederi Ab Notung -laivanvarustamon nimissä ollut höyryrahtilaiva. Laiva valmistettiin Newcastlessa, ja sen kotisatama oli aluksi Oslo. Tuolloin laivan nimenä oli S/S Coruna. Vuonna 1938 laivan osti Ernst Sohn Helsinkiin, ja sen jälkeen se vuonna 1940 muutti Poriin.aani.easylinehost.net Ernst Sohn osti laivan sen alkuperäiseltä omistajaltaan Garonne D/S I/S (Fearnley & Eger) -yhtiöltä Oslosta (tuolloisesta Kristianiasta). ==Laivan valtaus ja muuttaminen miinanraivaajaksi== Saksalaiset valtasivat laivan 10. huhtikuuta 1940 Bergenissä sen ollessa matkalla Turusta Hartlepooliin. Saksalaisten hallussa se siirtyi aluksi Hampuriin rahtilaivaksi, ja sen nimeksi tuli S/S Gebweiler. Laiva muutettiin pian miinanraivaajaksi Saksan merivoimien käyttöön, ja se sai uuden nimen Sperrbrecher-165. Sperrbrecherit ("esteenmurtajat") olivat suuria rahtilaivoja, jotka oli muunneltu Saksan Kriegsmarinen käyttöön miinanraivaajiksi. Sperrbrecher-laivat johtivat itsensä vaarantaen saksalaisia laivasaattueita miinakentän läpi. Tehokkuuden vuoksi niiden piti olla suurikokoisia laivoja. Miehistön turvaksi niihin lisättiin ylimääräisiä pehmusteita ja kellukkeita. Sperrbrecher-165 ei kuitenkaan onnistunut pelastamaan omaa miehistöään ajaessaan miinakenttään Falsterin saaren edustalla 7. elokuuta 1943. Turmassa menehtyi 16 merimiestä. == Historia == Aluksen omistuksen vaiheet:Wrecksite.eu * 1908 Alus lasketaan vesille S/S Coruna -nimisenä. Ensimmäinen omistaja on Garonne D/S I/S (Fearnley & Eger), Oslo (entinen Kristiania) * 1938 Alus ostetaan Suomeen Ernst Sohnin omistukseen. Laivan nimeksi tulee S/S Balmung, ja sen kotisatamaksi tulee Helsinki. * 1940 Aluksen kotisatamaksi tulee Koivisto. Omistaja on Rederi Ab Notung (Ernst Sohn) Pori. * 10.4.1940 Saksalaiset valtaavat aluksen Bergenissä sen ollessa matkalla Turusta Hartlepooliin. * 1940–1941 Alus toimii Hampurilaivarustamon rahtilaivana. Omistaja on 1.9.1940 alkaen Reederei Leth & Co., Hamburg * 1941 Rahtiliikenne jatkuu. Omistajaksi vaihtuu saksalainen Friedrich Krupp AG. * 1941–1943 Alus toimii S/S Sperrbrecher-165 -nimisenä miinanraivaajana Saksan valtakunnan merivoimien (Kriegsmarinen) palveluksessa. * 7.8.1943 Sperrbrecher-165 ajaa miinaan Falsterin saaren edustalla ja vie mukanaan 16 merimiestä. Se jää hylkynä merenpohjaan. ==Lähteet== Luokka:Höyrylaivat
Jussi-palkinnot 1990

Jussi-palkinnot 1990 jaettiin 23. helmikuuta 1990 järjestetyssä jakotilaisuudessa Savoy-teatterissa Helsingissä. Palkinnot jaettiin elokuville, jotka olivat saaneet ensi-iltansa vuonna 1989. ==Voittajat== Sarja Voittaja Elokuva Paras ohjaus Pekka Parikka Talvisota Paras käsikirjoitus Ilkka Järvi-Laturi Kotia päin Paras miespääosa Taneli Mäkelä Talvisota Paras naispääosa Pirkko Hämäläinen Paperitähti Paras miessivuosa Vesa Vierikko Talvisota Paras naissivuosa Susanna Haavisto Anni tahtoo äidin Paras kuvaus Timo Kapanen Pentti Haanpää Paras musiikki Juha Tikka Talvisota Paras äänitys Paul Jyrälä ja työryhmä Talvisota Paras järjestäjä Raimo Mikkola Talvisota Betoni-Jussi Filmiaura Tampereen elokuvajuhlista ===Kunniakirjat=== * 4 kotimaista kunniakirjaa * 15 ulkomaiselle elokuvalle ==Lähteet== * * 1990 Luokka:1990
Domino’s Pizza

Domino’s Pizza on yhdysvaltalainen ravintolaketju, jonka kotipaikka on Ann Arbor Michiganissa. Vuonna 1960 perustettu yritys on Yhdysvaltain toiseksi suurin pizzaketju Pizza Hutin jälkeen. Yrityksellä on yhteensä yli 11 250 omaa tai franchise-ravintolaa 75 maassa. Domino's world map.svg|Maat, joissa yritys toimii. Domino's Pizza In Spring Hill,FLA.JPG|Domino’s Pizza Floridassa ==Lähteet== ==Aiheesta muualla== Luokka:Yhdysvaltalaiset pikaruokaketjut Luokka:Yhdysvaltalaiset pörssiyhtiöt
Ahmat Kadyrovin moskeija

Ahmat Kadyrovin moskeija, myös Tšetšenian sydän (, ) on suuri moskeija Tšetšenian tasavallan pääkaupunki Groznyissa, Etelä-Venäjällä. Moskeija esiintyy Groznyin kaupungin uudessa vaakunassa ja lipussa. Se on Venäjän ja maantieteellisen Euroopan suurimpia moskeijoita. Rakennukseen mahtuu noin 10 000 rukoilijaa ja sitä on kutsuttu Euroopan suurimmaksi moskeijaksi. Se ei kuitenkaan ole Euroopan tai Venäjän suurin. Tätä suurempia moskeijoita olivat jo valmistumishetkellä Euroopassa ainakin Rooman moskeija Italiassa ja Mahatškalan suuri moskeija Dagestanissa (jälkimmäisessä tilaa 17 000 rukoilijalle). Suhteuttamisen vuoksi on paikallaan todeta, että Ramzan Kadyroville rakennettu hulppea ja uusi Tšetšenian valtionpäämiehen residenssi (2011) on yli kaksi kertaa hänen edesmenneelle isälleen omistettua Ahmat Kadyrovin moskeijaa suurempi rakennus Groznyin keskustassa. Vuonna 2013 Ahmat Kadyrovin moskeija valittiin Venäjän kymmenen kuuluisimman kulttuuri- ja luontokohteen joukkoon valtiollisen tv-kanava Rossija 1:n ja Venäjän maantieteellisen seuran järjestämässä, Venäjän imagon kohottamiseen tähdänneessä äänestyksessä. Moskeijassa säilytetään väitteiden mukaan profeetta Muhammadin reliikkeihin kuulunutta vanhaa maljaa.Prophet Muhammad's (pbuh) relics arrived in Chechnya 22.9.2011, islamdag.info, viitattu 21.1.2015 Ohjelmasarjan Kaukasia 30 päivässä 3. jaksossa näyttelijä Ville Haapasalo vierailee kuvausryhmineen rakennuksessa ja keskustelee moskeijan pääimaamin kanssa. Flag of Grozny (Chechnya).svg| Moskeija on Groznyin kaupungin lipun kuva-aihe. Мечеть "Сердце Чечни".jpg|Groznyin keskustanäkymää: Hallintorakennus (vasemmalla), keskustan pilvenpiirtäjiä ja Kadyrovin moskeija. Groz-58 (1).PNG| Sisäpihan näkymä. Мечеть Сердце Чечни и река Сунжа.JPG| Moskeija sijaitsee lähellä Sunžajokea. RIAN archive 908389 Victory Day parade in Russian Regions.jpg|Voiton päivän paraatin katselijoita moskeijan edustalla. == Lähteet == ==Aiheesta muualla== Luokka:Groznyi Luokka:Venäjän moskeijat
Sperrbrecher

Sperrbrecherit olivat Saksan ensimmäisessä ja toisessa maailmansodassa käyttämiä miinanraivaaja-aluksia, jotka ajaessaan miinakenttään räjäyttivät miinoja aiheuttamansa melun, magneettikentän ja vedenpaineen avulla ja siten synnyttivät käytävän, jota pitkin laivasaattueet saattoivat edetä turvallisesti. Alukset olivat enimmäkseen muunneltuja rahtialuksia, jotka olivat aluksi Saksan merivoimien käytössä ensimmäisessä maailmansodassa. Aluksiin asennettiin ylimääräisiä suojarakenteita esimerkiksi puusta suojaamaan laivaa ja miehistöä räjähdysten tapahtuessa. Aluksiin saatettiin myös asentaa ylimääräisiä laivojen tai lentokoneiden moottoreita tuottamaan vahvempia magneettikenttiä niihin asennettujen laitteiden avuksi, jotta miinat laukeaisivat laajemmalti. Esimerkiksi Sperrbrecher-131-aluksessa (Swan) oli kaksitoista Junkersin lentokonemoottoria lisäämässä magneettikentän tehoa. Joillakin aluksilla oli partiotehtäviä varten myös lentokoneita, joilla etsittiin miinakenttiä ilmasta käsin. Räjähdykset eivät saaneet osua laivan sivuille tai peräpäähän, jossa sijaitsi moottoritila. Työ miinanraivaajalla oli erittäin vaarallista, vaikka laivat olikin varustettu vahvoilla suojilla räjähdyksiä vastaan.Peter Arndt: Deutsche Sperrbrecher 1914–1945, 2. Auflage, Bernard & Graefe Verlag, Bonn 2005, ISBN 3-7637-6257-4 Suomalaisista rahtialuksista saksalaiset valtasivat ja muuttivat Kriegsmarinen käyttöön muun muassa Ernst Sohnin omistaman S/S Balmungin, joka sai uuden nimen Sperrbrecher-165. Se upposi 1943 Falsterin edustalla raivatessaan miinoja.Wrecksite.eu ==Lähteet== Luokka:Saksan keisarikunnan laivaston sotalaivat Luokka:Kriegsmarinen sotalaivat
Vuokko Tieva-Niittyvuopio

Vuokko-Maija Tieva-Niittyvuopio (o.s. Tieva; s. 2. toukokuuta 1956 Haukipudas) on suomalainen varatuomari ja asianajaja, joka toimi Utsjoen kunnanjohtajana 2012–2022.Suomen valtiokalenteri 2020, s. 590. Helsinki 2020. ISBN 978-952-14-4079-3 Aikaisemmin hän toimi Inarin–Utsjoen yleisenä oikeusavustajana. Utsjoen kunnanvaltuusto valitsi hänet kunnanjohtajaksi äänin 8–7 vuonna 2012.http://yle.fi/uutiset/tieva- niittyvuopio_on_utsjoen_uusi_kunnanjohtaja/6425276 Kunnanjohtajavaalissa tapahtuneen muotovirheen takia valinta uusittiin vuonna 2014.http://yle.fi/uutiset/utsjoen_kunnanjohtajan_valinta_menee_uusiksi/7228565 Pohjois-Suomen hallinto-oikeus kumosi Tieva-Niittyvuopion valinnan toukokuussa 2014,http://yle.fi/uutiset/vuokko_tieva- niittyvuopio_jatkaa_utsjoen_kunnanjohtajana/7455109 mutta 5. syyskuuta samana vuonna Utsjoen kunnanvaltuusto valitsi hänet yksimielisesti uudelleen kunnanjohtajaksi.http://kuntalehti.fi/tyopaikat/tyopaikkauutiset/utsjoki- valitsi-tieva-niittyvuopion-uudelleen/ Tieva-Niittyvuopio on ollut Inarin kunnanvaltuuston jäsen vuodesta 1993 ja kuului kunnanhallitukseen vuosina 1997–2001. Tieva-Niittyvuopio siirtyi eläkkeelle helmikuun lopussa 2022, ja hänen seuraajakseen Utsjoen kunnanjohtajana tuli Taina Pieski. == Lähteet == Luokka:Utsjoen kunnanjohtajat Luokka:Inarin kunnanvaltuutetut Luokka:Suomalaiset asianajajat Luokka:Vuonna 1956 syntyneet Luokka:Elävät henkilöt Luokka:Suomen Keskustan poliitikot Luokka:Lapin aluevaltuutetut
Seamus O’Connor

Seamus O’Connor (s. 4. lokakuuta 1997 San Diego, Kalifornia) on yhdysvaltalaissyntyinen irlantilainen lumilautailija. O’Connorin isovanhemmat ovat lähtöisin Irlannista, minkä vuoksi hän on kelvollinen edustamaan maata. O’Connor oli yksi Irlannin viidestä urheilijasta Sotšin olympialaisissa vuonna 2014, mutta ei onnistunut selviytymään slopestylen finaaliin.16-year-old Irish snowboarder Seamus O’Connor misses out on final after reaching semis Independent. Viitattu 22.1.2015. Hän toimi myös maan lipunkantajana päättäjäisissä. O’Connorilla on sponsorisopimus urheiluvälinejätti Niken kanssa.http://www.worldsnowboardtour.com/riders/seamus-oconnor/ Viitattu 22.1.2015. ==Lähteet== Luokka:Irlantilaiset lumilautailijat Luokka:Amerikanirlantilaiset Luokka:Vuonna 1997 syntyneet Luokka:Elävät henkilöt
Jaakko Kiiskilä

Jaakko Kiiskilä (s. 10. marraskuuta 1976 Seinäjoki) on Seinäjoen kaupunginjohtaja. Laukaan kunnanvaltuuston valitessa kunnanjohtajaa 2012 Kiiskilä voitti Hankasalmen kunnanjohtajan Matti Mäkisen 33–10. Ennen valintaansa Laukaan kunnanjohtajaksi Kiiskilä toimi Laukaan hallintojohtajana. Aiemmin hän oli toiminut samassa tehtävässä Toivakassa.http://www.ksml.fi/uutiset/kotimaa/jaakko-kiiskilasta-laukaan- kunnanjohtaja/1269640 Hän on koulutukseltaan kauppatieteiden maisteri Jyväskylän yliopistosta (tietojärjestelmätiede). Kiiskilä on pelannut pesäpalloa Nurmon Jymyssä. == Lähteet == Luokka:Laukaan kunnanjohtajat Luokka:Seinäjoen kauppalan- ja kaupunginjohtajat Luokka:Suomalaiset pesäpalloilijat Luokka:Vuonna 1976 syntyneet Luokka:Elävät henkilöt
Jóhann Jóhannsson

Jóhann Gunnar Jóhannsson (19. syyskuuta 1969 Reykjavík – 9. helmikuuta 2018 Berliini) oli islantilainen säveltäjä, muusikko ja tuottaja. Hän sävelsi musiikkia muun muassa elokuviin Vangitut (2013) ja Kaiken teoria (2014), josta hänet palkittiin parhaan musiikin Golden Globella. Elokuvista Kaiken teoria ja Sicario (2015) Jóhann Jóhannsson sai myös parhaan musiikin Oscar-ehdokkuuden. Vuonna 2016 Jóhann Jóhannsson sävelsi elokuvan Arrival, josta hän sai parhaan musiikin Golden Globe -ehdokkuuden. Jóhann löydettiin kuolleena Berliinin asunnostaan 9. helmikuuta 2018. Kuolinsyyksi paljastui kokaiinin yliannostus. Hänen viimeiseksi työkseen jäi elokuvan Maria Magdalena (2018) musiikin säveltäminen. ==Lähteet== == Aiheesta muualla == * Virallinen sivusto * * Jóhann Jóhannssonin muistokirjoitus Helsingin Sanomissa Luokka:Islantilaiset säveltäjät Luokka:Elokuvasäveltäjät Luokka:Golden Globe -palkinnon saajat Luokka:Vuonna 1969 syntyneet Luokka:Vuonna 2018 kuolleet
Luke Steyn

Luke Steyn (s. 7. kesäkuuta 1993 Harare) on zimbabwelainen alppihiihtäjä. Kaksivuotiaana Zimbabwesta Sveitsiin muuttanut ja vuonna 2008 kilpauransa aloittanut Steyn on synnyinmaansa historian ensimmäinen talviolympiakisojen urheilija. Sotšin olympialaisissa 2014 Steyn keskeytti pujottelussa, ja sijoittui suurpujottelussa 57:nneksi. Luonnollisesti hän toimi myös maan lipunkantajana. ==Katso myös== *Zimbabwe talviolympialaisissa 2014 ==Lähteet== Luokka:Zimbabwelaiset alppihiihtäjät Luokka:Vuonna 1993 syntyneet Luokka:Elävät henkilöt
Veiko Spolītis

Veiko Spolītis (; s. 5. syyskuuta 1971 Riiassa) on latvialainen poliitikko ja valtiotieteilijä. == Elämä ja koulutus == Spolītis syntyi Riiassa latvialaisen isän ja virolaisen äidin perheeseen. Käytyään Riian 25. lukion aloitti hän opintonsa Tarton yliopiston valtiotieteellisen tiedekunnan kautta-aikain ensimmäisellä vuosikurssilla valmistuen vuonna 1996. Opiskeluaikanaan hän oli tarttolaisen Revelia-veljeskunnan jäsen. Vuonna 2003 hän valmistui geneveläisestä Graduate Institute of International Studies -instituutista (, IHEI). Vuonna 2006 hän väitteli Helsingin yliopistossa valtiotieteiden tohtoriksi maailmanpolitiikasta. Vuonna 1998 hän aloitti yhteistyön virolaisen Kuku Raadion kanssa ja vuodesta 2005 alkaen hän on toiminut Eesti Raadion radioesiintyjänä. Vuosina 2010–2014 hän toimi Latvian puolustusministerin parlamentaarisena sihteerinä.Aizsardzības ministrijas vadība un struktūrvienību vadītāji. Luettu 22.01.2015. Huhtikuussa 2014 hänestä tuli Latvian ulkoministeriön neuvonantaja. Spolītis on ollut Latvian liberaalidemokraattisen Yhtenäisyys-puolueen ehdokkaana vuosien 2011 ja 2014 europarlamenttivaaleissa.Evelyn Kaldoja, Kümne minutiga eestlasest lätlaseks, Postimees, 2. maaliskuuta 2014 Lokakuun 2014 Latvian parlamenttivaaleissa hän tuli valituksi varakansanedustajaksi Riian vaalipiiristä. Kun varsinainen edustaja Edgars Rinkēvičs aloitti ulkoministerin tehtävässä, päätti Saeima antaa täyden edustajamandaatin hänen ja 10 muun ministeriksi valitun edustajan varamiehelle. Täten Spolītis nousi Rinkēvičsin tilalle Saeiman kansanedustajaksi 5. marraskuuta 2014.http://www.diena.lv/latvija/politika/saeima-ar-miksto-mandatu-stradas- ari-abu-meri-un-vjaceslavs-dombrovskis-14076170 Kuitenkin 29. lokakuuta 2014 Spolītis jäi kiinni 1,4 promillen rattijuopumuksesta ja 12. tammikuuta 2015 ilmoitettiin hänen lopulta puoluejohdon kanssa käydyn keskustelun jälkeen eronneen puolueesta.http://www.lsm.lv/lv/raksts/latvija/zinas/dzeruma-pie- stures-piekjertais-spoliitis-pametiis-partiju-vienot.a113452/ Hän kuitenkin jatkaa edelleen Latvian kansanedustajana. ==Tunnustukset== *Maarjamaan ristin IV luokan ansiomerkki (2012) *Suomen Leijonan ritarikunnan ritariristi (2013) ==Lähteet== == Aiheesta muualla == Luokka:Latvialaiset poliitikot Luokka:Latvian virolaiset Luokka:Vuonna 1971 syntyneet Luokka:Elävät henkilöt
Johanna Luukkonen

Johanna Luukkonen (s. 1966) on ollut Hyvinkään kaupunginjohtaja vuodesta 2021. Sitä ennen hän oli Rauman kaupunginjohtaja 2020–2021, Laitilan kaupunginjohtaja 2017–2020, http://www.kangasniemen- kunnallislehti.fi/Etusivu/14633038.html Kangasniemen kunnanjohtaja 2015–2017. Kangasniemen kunnanvaltuusto esitti häntä yksimielisesti kunnanjohtajaksi, ja kunnanvaltuusto valitsi hänet yksimielisesti elokuussa vuonna 2014.http://www.lansi-savo.fi/uutiset/l%C3%A4hell%C3%A4/johanna-luukkosesta- kangasniemen-uusi-kunnanjohtaja-195214 Aikaisemmin hän toimi Hyvinkään kaupungin hankintapäällikkönä.http://yle.fi/uutiset/kangasniemen_kunnanjohtajaksi_johanna_luukkonen/7432139 Hän on koulutukseltaan hallintotieteiden maisteri. Luukkonen tavoitteli syksyllä 2023 Lahden kaupunginjohtajan virkaa, mutta vetäytyi hausta hetkeä ennen kuin haastattelusta jatkoon päässeet julkaistiin.https://www.ess.fi/paikalliset/6192272 == Lähteet == Luokka:Kangasniemen kunnanjohtajat Luokka:Laitilan kunnan- ja kaupunginjohtajat Luokka:Rauman pormestarit ja kaupunginjohtajat Luokka:Hyvinkään kauppalan- ja kaupunginjohtajat Luokka:Vuonna 1966 syntyneet Luokka:Elävät henkilöt
Adam Lamhamedi

Adam Lamhamedi (s. 22. huhtikuuta 1995 Quebec City, Quebec) on kanadalaissyntyinen marokkolainen alppihiihtäjä. Lamhamedi voitti nuorten talviolympialaisissa 2012 kultaa supersuurpujottelussa. Hänestä tuli ensimmäinen afrikkalainen talviolympiamitalisti. Sotšin talviolympialaisissa 2014 Lamhamedi toimi Marokon lipunkantajana. Hän keskeytti pujottelussa, ja sijoittui suurpujottelussa 47:nneksi. Lamhamedin isä on kotoisin Marokosta. ==Katso myös== *Marokko talviolympialaisissa 2014 Luokka:Marokkolaiset alppihiihtäjät Luokka:Vuonna 1995 syntyneet Luokka:Elävät henkilöt
Massimiliano Valcareggi

Massimiliano Valcareggi (s. 12. helmikuuta 1995 Trieste, Italia) on italialaissyntyinen kreikkalainen alppihiihtäjä. Sotšin talviolympialaisissa 2014 Valcareggi keskeytti supersuurpujottelussa, sijoittui suurpujottelussa 54:nneksi ja pujottelussa 38:nneksi. Valcareggin äiti on kotoisin Kreikasta. Hän päätti edustaa maata selvitäkseen todennäköisemmin mukaan maajoukkueeseen. == Lähteet == == Aiheesta muualla == * Luokka:Kreikkalaiset alppihiihtäjät Luokka:Vuonna 1995 syntyneet Luokka:Elävät henkilöt
Misha Ge

thumb|200px|Misha Ge vuonna 2011 Misha Ge (s. 17. toukokuuta 1991 Moskova, Venäjän SFNT) on uzbekistanilainen taitoluistelija. Moskovassa venäläis- kiinalais-korealaiseen perheeseen syntynyt Ge on edustanut Uzbekistania vuodesta 2010 lähtien. Hänen molemmat vanhempansa ovat luisteluvalmentajia, ja toimivat myös poikansa valmentajina. Ge sijoittui 17:nneksi niin Sotšin olympialaisissa 2014 kuin neljä vuotta myöhemmin Pyeongchangin olympialaisissakin. MM-kisoissa hän on sijoittunut parhaimmillaan kuudenneksi vuonna 2015 ja hänen muut MM-sijoituksensa ovat 30:s vuonna 2011, 19:s vuonna 2012, 16:s vuonna 2013, 27:s vuonna 2014, 15:s vuonna 2016, 12:s vuonna 2017 sekä yhdeksäs vuonna 2018. == Lähteet == Luokka:Uzbekistanilaiset taitoluistelijat Luokka:Vuonna 1991 syntyneet Luokka:Elävät henkilöt
Hanish

Hanishsaaret () on Jemenille kuuluva saariryhmä Punaisellamerellä. Hanishsaaret ovat tuliperäisiä ja asumattomia. Niiden hallinnasta käytiin Jemenin ja Eritrean välillä Hanishsaarten konflikti vuosina 1995–1996. Marraskuun 1. päivänä 1998 Pysyvä välitystuomioistuin, jonka päätöksen konfliktin molemmat osapuolet sitoutuivat hyväksymään, totesi Hanishsaarten olevan osa Jemenin aluetta. Saariryhmä muodostuu 23 vulkaanista alkuperää olevasta saaresta, joiden yhteenlaskettu pinta-ala on 190 neliökilometriä. Hanishin suurin saari on (Jabal) Zuqar, jonka huippu kohoaa 624 metrin korkeudelle merenpinnasta. Muita merkittäviä saaria ovat Quoin, Hanish al- Saghir (Pieni-Hanish), Hanish al-Kabir (Suuri-Hanish) ja Suyul Hanish. Saariryhmällä on merkittävä strateginen ja geopoliittinen asema Punaisenmeren eteläisen suuaukon läheisyydessä, tärkeän merireitin varrella. Saaria ympäröivät kalarikkaat vedet. Viitteitä mahdollisista mineraali- ja öljyesiintymistä saarten ympäristössä on löydetty. ==Lähteet== ==Aiheesta muualla== *Hanish volcano (volcanodiscovery.com) *Coalition forces capture Yemeni islands from Houthis (10.12.2015) (aljazeera.com) *Jeffrey A. Lefebvre: Red Sea Security and the Geopolitical-Economy of the Hanish Islands Dispute (abstrakti, Middle East Journal, Vol. 52, No. 3, Summer, 1998) (jstor.org) Luokka:Jemenin saaret Luokka:Saaristot Luokka:Punainenmeri
Prévezan taistelu

Prévezan taistelu käytiin Osmanien valtakunnan ja paavi Paavali III:n kokoaman kristityistä maista koostuneen Pyhän liigan liittouman välillä 28. syyskuuta 1538. Taistelupaikkana toimi Prévezan kaupungin edustalla sijaitseva Amvrakikos-lahden suun seutu. Taistelun osapuolia johtivat aikansa kuuluisimmat amiraalit: osmanien Hayreddin Barbarossa ja Habsburgien monarkian palveluksessa ollut genovalaisamiraali Andrea Doria. Osmanit käyttivät taistelussa tuliaseita kekseliäästi; heillä oli tykkejä ja räjähtäviä terrakotasta valmistettuja kranaatteja. Taistelu päättyi selvästi alivoimaisen osmanilaivaston voittoon, mutta sen merkitys jäi suhteellisen pieneksi, sillä Doria vetäytyi pian huomattuaan laivastonsa kärsivän tappioita. Barbarossa puolestaan tyytyi suhteellisen lyhyeen takaa-ajoon. Paikalla ollut ranskalainen tarkkailija totesikin, että Barbarossa ja Doria olivat kuin "variksia, jotka eivät noki toistensa silmiä". Dorian ponneton esiintyminen taistelussa on herättänyt spekulointia. Koska hän omisti osan aluksista, hänen epäillään olleen taipuvainen säästämään laivastoa, jonka tuho olisi merkinnyt hänelle henkilökohtaista taloudellista tappiota. Toisaalta taustalla on uskottu olleen salatun poliittisen agendan: Hapsburgit eivät olisi olleet pahoillaan nähdessään venetsialaisten menettävän alueita. Lisäksi Dorian on genovalaiseen tapaan epäilty tunteneen vihaa ja epäluuloa venetsialaisia kohtaan. Barbarossan kaappaamistaan aluksista saatu hyöty jäi puolestaan lyhytaikaiseksi. Hieman taistelun jälkeen hän menetti myrskyssä enemmän aluksia kuin oli kaapannut Prévezassa. ==Lähteet== Luokka:Osmanien valtakunnan taistelut Luokka:Venetsian tasavalta
Hooligans gegen Salafisten

Hooligans gegen Salafisten (lyh. HoGeSa, "Huligaanit salafisteja vastaan") on äärioikeistolaisten jalkapallokannattajien syksyllä 2014 Saksassa muodostama islaminvastainen kansalaisliike. HoGesa:n itsensä mukaan sen tarkoituksena on Saksassa esiintyvän salafismin vastustaminen sekä perinteisten saksalaisten perhearvojen puolustaminen. Liikkeen organisaation esikuvana on pidetty Englannissa vuonna 2009 perustettua English Defence League -järjestöä. == Mielenosoitukset == Ensimmäisen mielenosoituksensa HoGeSa järjesti Dortmundissa 28. syyskuuta. Se keräsi yhteensä noin 300 osallistujaa, mukana oli muun muassa vuonna 1995 kielletyn uusnatsipuolue FAP:n johtohahmoihin lukeutunut Siegfried Borchardt. Samankokoisia tapahtumia pidettiin tämän jälkeen myös Essenissä, Mannheimissa ja Nürnbergissä. Kölnissä järjestettiin 26. lokakuuta HoGeSa:n ensimmäinen valtakunnallinen mielenosoitus. Osallistujia oli paikalla ainakin 1 500 ja joidenkin lähteiden mukaan jopa 3 000–4 000. Mielenosoittajien joukosta kuultiin uusnatsien iskulauseita ja osallistujat tekivät myös natsitervehdyksiä. Kölnin mielenosoitus päättyi lopulta mellakointiin ja yhteenottoon poliisin kanssa. Toinen valtakunnallinen mielenosoitus järjestettiin Hannoverissa 15. marraskuuta. Paikalla oli noin 3 000 HoGeSa:n mielenosoittajaa sekä 6 000 vastamielenosoittajaa ja 6 600 mellakkapoliisia. Hannoverin tapahtuman jälkeen liike on ollut aktiivinen lähinnä internetissä. Seuraava suuri mielenosoitus oli suunnitteilla Esseniin 18. tammikuuta 2015, mutta poliisi kielsi sen järjestämisen. Kaupunkiin ilmaantui kuitenkin noin 50 HoGeSa:n kannattajaa, joilta poliisi takavarikoi muun muassa baseball-mailoja. == Katso myös == *Pegida == Lähteet == == Aiheesta muualla == Luokka:Saksalaiset järjestöt Luokka:Kansalaisliikkeet Luokka:Islamin vastustus Luokka:Äärioikeisto
Kanajärvi

Kanajärvi tarkoittaa seuraavia asioita: ==Järvi== * Kanajärvi, järvi Tammelassa Hämeenlinnan, aiemmin Kalvolan rajalla * Kanajärvi, järvi Joensuussa Suomen ja Venäjän rajalla * Kanajärvi, järvi Joensuussa Tohmajärven rajalla * Kanajärvi, järvi Mäntyharjulla ==Muita== * Kanajärvi, kylä Kalvolassa Hämeenlinnassa samannimisen järven rannalla * Kanajärven talo, kotimuseo Kalvolan Kanajärvellä Hämeenlinnassa * Emanuel Kanajärvi (1801–1868), kirjojen kerääjä, talollinen Kalvolan Kanajärvellä Luokka:Järvien täsmennyssivut
Burrito Deluxe

Burrito Deluxe on The Flying Burrito Brothersin toinen albumi. Levyn julkaisi 1970 A&M; Records, luettelotunnuksella 4258. == Kappaleet == === A-puoli === # # # # # # === B-puoli === # # # # # == Kokoonpano == * Gram Parsons – laulu, kitara, kosketinsoittimet * Chris Hillman – laulu, basso, mandoliini * Sneaky Pete Kleinow – pedal steel guitar * Bernie Leadon – laulu, kitara, dobro * Michael Clarke – rummut === Sessiomuusikot === * Leon Russell – piano kappaleissa "Man in the Fog" ja "Wild Horses" * Byron Berline – viulu * Tommy Johnson – tuuba * Buddy Childers – kornetti, flyygelitorvi * Leopold C. Carbajal – haitari * Frank Blanco – lyömäsoittimet == Arviot == * Allmusic: Allmusic review == Lähteet == Luokka:Vuoden 1970 albumit Luokka:The Flying Burrito Brothersin albumit